CELEX: 62019TN0541
Language: bg
Date: 2019-08-01 00:00:00
Title: Дело T-541/19: Иск, предявен на 1 август 2019 г. — Shindler и др./Съвет

7.10.2019   
            
            
               BG
            
            
               Официален вестник на Европейския съюз
            
            
               C 337/10
            
         
      Иск, предявен на 1 август 2019 г. — Shindler и др./Съвет
      (Дело T-541/19)
      (2019/C 337/11)
      Език на производството: френски
      
         Страни
      
      
         Ищци: Harry Shindler (Порто д’Асколи, Италия) и пет други лица (представител: J. Fouchet, avocat)
      
         Ответник: Съвет на Европейския съюз
      
         Искания
      
      Ищците молят Общия съд:
      
                  —
               
               
                  да отмени мълчаливия отказ от 3 юли 2019 г. на Съвета на Европейския съюз да признае наличието на бездействие във връзка с непроизнасянето по искането от 3 май 2019 г. за отлагане на европейските избори от края на май 2019 г.,
               
            
                  —
               
               
                  да установи, че Съветът неправомерно е бездействал, като не е отложил европейските избори и съответно не е изменил датите, предвидени в неговото Решение (ЕС, Евратом) 2018/767 от 22 май 2018 година, с цел да се позволи на ищците — британски граждани — активно да участват в европейските избори от 2019 г., които са от съществено значение, по-специално с оглед на сключването на евентуално споразумение за оттегляне между Европейския съюз и Обединеното кралство,
               
            и следователно:
      
                  —
               
               
                  да установи наличието на неправомерно бездействие,
               
            
                  —
               
               
                  да осъди Съвета да заплати на всеки от ищците сумата от 1 500 EUR за разноските им за защита.
               
            
         Основания и основни доводи
      
      Ищците изтъкват три основания в подкрепа на иска.
      
                  1.
               
               
                  Първо основание: нарушение на правото на ищците на глас в европейските избори, защитено от правото на Съюза. В рамките на това основание ищците изтъкват по-специално:
                  
                              —
                           
                           
                              нарушение на член 9 ДЕС, членове 20 ДФЕС и 21 ДФЕС и член 7 от Хартата на основните права на Европейския съюз (наричана по-нататък „Хартата“),
                           
                        
                              —
                           
                           
                              нарушение от Съвета на принципа на правната сигурност и на оправданите правни очаквания,
                           
                        
                              —
                           
                           
                              нарушение от Съвета на принципа на равно третиране, свързан с гражданството на Съюза и произтичащ от членове 20 и 39 от Хартата, както и нарушение на член 1, параграф 3 от Акта от 1976 г. във връзка с член 14, параграф 3 ДЕС.
                           
                        
            
                  2.
               
               
                  Второ основание: тройно засягане на правото на глас в европейските избори поради незаконосъобразното бездействие на Съвета. В рамките на това основание ищците посочват по-специално, че:
                  
                              —
                           
                           
                              Съветът е нарушил правата на британските граждани, като не е поставил под въпрос прилагането на „15 year-rule“ при европейските избори, което правило сериозно засяга свободата на движение и на пребиваване, принципа на добра администрация, както и принципа на равенство във връзка с правото на глас, признат от Хартата, като същевременно е налице и нарушение на член 3 от Протокол № 1 и член 10 от Европейската конвенция за защита на правата на човека и основните свободи;
                           
                        
                              —
                           
                           
                              закъснялото продължаване на срока за Brexit, осъществило се на 11 април 2019 г., след като вече не са били възможни промени в националните избирателни списъци, представлява накърняване на свободата на движение и на пребиваване, на член 50 ДЕС, на принципа на добра администрация, както и на принципа на равенство във връзка с правото на глас, признат от Хартата, и нарушение на член 3 от Протокол № 1 и член 10 от Европейската конвенция за защита на правата на човека и основните свободи;
                           
                        
                              —
                           
                           
                              са налице нарушения на изборния процес в Обединеното кралство поради закъснялото продължаване на срока за Brexit и заради прекаления формализъм по отношение на гражданите на Съюза, които не са британски граждани и пребивават в Обединеното кралство.
                           
                        
            
                  3.
               
               
                  Трето основание: незаконосъобразност на отказа на Съвета да признае наличието на бездействие и да отложи европейските избори. Този отказ се основава на Решение (ЕС, Евратом) на Съвета от 22 май 2017 г. за разрешаване на започването на преговори с Обединеното кралство Великобритания и Северна Ирландия относно споразумение, с което да се определят редът и условията за оттеглянето му от Европейския съюз (документ XT 21016/17), включително приложението към това решение, съдържащо указания за водене на преговори по посоченото споразумение (документ XT 21016/17 ADD 1 REV 2), което ищците считат за незаконосъобразно.